Aalborg Stiftstidende, 1846-08-19
En Reisende, som den 12te dennes har forladt Kiel, har meddeelt Fædrel." Følgende: "Forleden Dag var hele Byen i Bevægelse for at modtage de fra Jtzehoe hjemendende Deputerede paa en festlig Maade. De fleste Huse vare illuminerede, nogle ikke. Blandt de sidste var Prof. Paulsens, der, fordi han trolig har kæmpet for sit Fødeland Slesvigs Danskhed og Forbindelse med Danmark, som naturligt kun er lidet populair. Man benyttede Leiligheden til at slaae hans Vinduer ind med store Stene og Hagl. Dette blev fortalt to Dage for det skeete; det var altsaa intet øieblikkeligt kaadt Jndfald af Pøbelen, men det er iværksat med Overlæg af de saakaldte Dannede. Det samme hændtes forresten flere ikke illuminerede Huse. Men det Værste forekommer mig at være, at 5te Jægercorpses Musik var i Spidsen for det Tog, der forøvede disse Optøier, og spillede "Schleswigholstein meerumschiungen", naturligviis ikke i Uniform, men det forekommer mig dog urigtigt, at Chefen for et militairt Corps tillader dets Musik at deeltage i Demonstrationer, der ikke tvetydigen ere rettede mod Statens Overhoved og Armeens Øverstcommanderende. Det Uforklarlige heri forsvinder imidlertid for en Deel, naar man erindrer, at 5te Jægercorpses Chef ingen Anden er, end en af de misfornøiede og protesterende Agnater, Hans Durchlauchtighed Hertugen af Glücksborg, som, medens han tidligere har holdt sig tilbage fra alle aabenbare politiske Demonstrationer og Skridt, efter det aabne Brevs Emanation skal have udfoldet en særdeles Virksomhed for at bringe Remonstrationer derimod tilveie fra Agnaterne, og i denne Anledning være reist baade til Eutin, Noer og Augustenborg. Uagtet man ikke kan vide, hvorledes den Protest, som den augustenborgske Marechal, Hr. v. Cossel, har overbragt Hs. Majestæt i Kjøbenhavn, lyder, saa synes det dog i det Øieblik det er en virkelig Protest og ikke en loyal Reservation, der uden videre kan lægges ad acta, høist betænkeligt hvis Hs. Majestæt lader disse Agnater forblive i Statens Embeder, og navnlig i høie militaire Poster, da man aldrig kan vide, hvad Fremtiden kan føre med sig. Af nedenstaaende Skrivelse fra Justitsraad Reiersen, til Hr. Fr. Barfod sees det, at Cancelliet ikke har anseet det tilstrækkeligt, at han sættes under en simpel Anklagers Action, men at Generalfiscalen skal sættes i Bevægelse, fordi Hr. Barfod har samlet og udgivet adskillige i Fædrel." undertrykte Artikler, om hvis Lovstridighed, da de undertryktes, Cancelliet ikke havde saa megen Tvivl, at det fandt en Action Umagen værdt. Det maa være gaaet med disse undertrykte Artikler, ligesom med Ost; de maa have faaet en stram Smag og Lugt ved at gjemmes paa Politiloftet, At det kongelige danske Cancelli, ved et ad mandatum udfærdiget allerhøieste Rescript, har tillagt Generalfiscalen Ordre til at anlægge Sag imod Dem for Overtrædelse af Trykkefrihedslovgivningen med Hensyn til Jndholdet af det af Dem udgivne, under 8de de, beslaglagte, Skrift, betillet: "Gjengjældelsens Bog, og navnlig med Hensyn til de i samme fremførte bittre og fornærmelige Udfald imod flere fremmede Magter, samt til den utilbørlige og usømmelige Dadel af Regjeringens og Cancelliets Adfærd, hvori De har gjort dem skyldig. – det tilmeldes dem herved til Efterretning."(Fædrel.)